laion/Wikipedia-Exotic huggingface dataset:
Jõesaar (perekonnanimi)

Jõesaar on eesti perekonnanimi. 2020. aasta 1. jaanuari seisuga oli Eestis perekonnanimi Jõesaar 505 inimesel (220 mehel ja 285 naisel). Perekonnanimede levikult oli Jõesaar meeste puhul 250. ja naiste puhul 192. kohal. 2022. aastal arvati perekonnanimi Jõesaar välja levinud nimede seast, sest selle kandjate arv oli langenud alla 500. Seega lubati nimevahetajatel seda taas perekonnanimeks võtta. Nimede eestistamisel anti Jõesaar uueks perekonnanimeks isikutele, kelle varasem perekonnanimi oli Ambos, Ansmann, Artuur, Baranov, Braun, Brunn, Dreverk, Egorov, Eslon, Hahndorf, Hammermann, Holst, Holts, Ipserman, Itra, Ivan, Ivanov, Jaakson, Jagonov, Jaksman, Jankovits, Jansen, Järgens, Jeeger, Jeeser, Jentson, Jeser, Jõesberg, Jõespark, Jõgibert, Johanson, Juhanson, Juhkentaal, Juntson, Jurberg, Jürgens, Jürgenson, Juurmann, Kilder, Kirsch, Korn, Kristov, Krutob, Lammas, Lekk, Leotjev, Makkar, Matsmann, Mihkelis, Milk, Mirjam, Moisar, Obukakk, Õiger, Oinas, Peil, Praun, Prausen, Puhtsit, Puunverk, Reiners, Rõmmelmann, Saharov, Schmidt, Schönberg, Seersant, Sims, Siro, Smid, Sommer, Sooberg, Steinbach, Teegelmann, Tegelmann, Tennison, Tiidenberg, Titemberg, Titsenberg, Viitmann ja Zimmer. Andres Jõesaar (sündinud 1959), eesti meediategelane Ernst Jõesaar (1905–1985), eesti skulptor Janari Jõesaar (sündinud 1993), eesti korvpallur Lilian Jõesaar (sündinud 1965), eesti pianist ja klavessinist Riina Jõesaar (sündinud 1952), eesti sulgpallur Toomas Jõesaar (1945–2012), eesti laulja Tõnu Jõesaar (sündinud 1963), eesti tšellist Leili Andre (Leili Jõesaar) (1922–2007), eesti kirjanik https://www.stat.ee/nimed/pere/Jõesaar "Keelatud perekonnanimede nimistusse lisandub viis uut nime" ERR, 16. november 2022
Tartu Valla Spordikool

Tartu Valla Spordikool on spordikool Tartu maakonnas Tartu vallas Lähte alevikus. Kooli direktor on Agu Laas. Kool asutati 2005. aastal. Koolis õpetatakse kuut spordiala: korvpall, võrkpall, kergejõustik, maadlus, suusatamine ja vibulaskmine. Tartu valla spordikool. Tartu vald, vaadatud 21.11.2019. Spordikooli koduleht
Seersant (perekonnanimi)

Seersant on eesti perekonnanimi. Nimede eestistamisel anti Seersandi-nimelistele isikutele uueks perekonnanimeks Jõesaar, Luhaäär, Seerme ja Sillat.
Miilits (perekonnanimi)

Miilits on eesti perekonnanimi. Seda perekonnanime (kirjutatud ka Milits ja Militz) on pandud Saarde kihelkonnas Pärnumaal, Hageri, Kose ja Rapla kihelkonnas Harjumaal, Nõo, Võnnu ja Äksi kihelkonnas Tartumaal ja Simuna kihelkonnas Virumaal. Nimede eestistamisel anti Miilitsa-nimelistele isikutele uueks perekonnanimeks Aasaleht ja Maidle. 2021. aasta 1. jaanuari seisuga oli Eestis perekonnanimi Miilits 20 mehel ja 24 naisel. Perekonnanimede levikult oli Miilits meeste puhul 6174. ja naiste puhul 5534. kohal. Tarmo Miilits (sündinud 1970), Eesti korrakaitseametnik Alex Milits (1932–2012), eesti ajakirjanik ja kirjanik https://www.stat.ee/nimed/pere/Miilits
Rannap

Rannap on eesti perekonnanimi. Nimede eestistamisel anti Rannap uueks perekonnanimeks isikutele, kelle varasem perekonnanimi oli Reinbach. Johan Rannapi palvel kanti Rannap perekonnanimede kaitseregistrisse nr. 138 all (Siseministeeriumi teadaanne 24. juulist 1935). Statistikaameti andmetel oli 2024. aasta 1. jaanuari seisuga perekonnanimi Rannap 12 mehel ja 5 naisel. Evi Rannap, eesti infoteadlane (1932–2018) Heino Rannap, eesti muusikapedagoog (1927–) Ines Rannap, eesti viiuldaja, pedagoog ja muusikakriitik (1930–2016) Jaan Rannap, eesti kirjanik (1931–2023) Jaan Rannap, eesti õpetaja (1888–1955) Rein Rannap, eesti helilooja ja pianist (1953–) Riinu Rannap, eesti zooloog (1966–) Statistikaamet: Nimede statistika rakendus
Lepajõe

Lepajõe on eesti perekonnanimi. Nimede eestistamisel anti Lepajõe uueks perekonnanimeks isikutele, kelle varasem perekonnanimi oli Jürisson. Eestis oli seisuga 1. jaanuar 2019 perekonnanimi Lepajõe 8 mehel ja 7 naisel. Alex Lepajõe (sündinud 1961), eesti seltskonnategelane Jaan Lepajõe (1928–1999), eesti põllumajandusteadlane Leida Lepajõe (1928–1993), eesti põllumajandusteadlane, eelmise abikaasa Marju Lepajõe (1962–2019), eesti religioonloolane ja klassikaline filoloog, eelmiste tütar "Perekonnanime Lepajõe statistika". Originaali arhiivikoopia seisuga 16. juuni 2019. Vaadatud 27. juunil 2022.
Peter Heinrich Blanckenhagen

Peter Heinrich Blanckenhagen (3. oktoober (vkj) 1723 Tallinn − 7. jaanuar (vkj) 1794 Riia) oli kaupmees ja Liivimaa sotsieteedi asutaja. Põlvnes XVI sajandil Pommerist Liivimaale siirdunud suguvõsast. Tema isa oli Tallinna kaupmees ja Suurgildi oldermann Simon Blanckenhagen (1690−1753) ja ema Agneta von Glehn (1704−1745). Noorena oli Tallinnas kaupmehe õpipoiss. 1740. aastatel reisis Hollandisse Amsterdami, kus teenis van der Hoosti ettevõttes. 1750. aasta paiku asus elama Riiga, kus tegutses kaupmehena. 1761. aastal sai temast dockmann ja 1763. aastal Riia Suure Gildi oldermann. Asehalduskorra ajal oli 1784−1786 Riia kubermangumagistraadi assessor. Teenis välja titulaarnõuniku teenistusastme. Blanckenhagen annetas Liivimaa sotsieteedi asutamiseks 40 000 albertustaalrit. Tema nägemuse kohaselt pidid 1792. aastal asutatud seltsi tegevliikmed kuuluma Liivimaa rüütelkonna matriklisse. Tänutäheks tema teenete eest võeti 1794. aastal aadlitiitli omandanud Blanckenhageni lesk ja lapsed: Wilhelm (1761−1840), Johann Christoph (1764–1816) ja Peter Heinrich (1765–1802) 1795. aastal Liivimaa rüütelkonna matriklisse (nr 231). 1780. aastal omandas ta Riia kreisi Allaži kihelkonna Allaži (Allasch) ja Jūdaži (Judasch) mõisad. Esimene neist jäi suguvõsa kätte 1920. aastani. Tema valduses oli suur mündikogu. Osa sellest viidi Hollandisse, ülejäänud kollektsioon jäi Liivimaale. Peter Heinrichi pojapoeg Drabeši mõisnik Johann von Blanckenhagen (1798−1884) annetas 1830. aastal 682 münti Tartu ülikooli kunstimuuseumile. Blanckenhagen Allaži mõis Liivimaa Üldkasulik ja Ökonoomiline Sotsieteet Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 17 [1]. Peter Heinrich Blanckenhagen veebisaidil "BBLD - Baltisches biografisches Lexikon digital" Rigasche Stadtblätter. Nr 46. 17. November 1855, lk 370 [2]. Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 17 [3]. Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 6. Rigasche Stadtblätter. Nr 46. 17. november 1855, lk 371 [4]. Das Inland. Nr 43. 24. October 1855, veerg 686 [5]. Peter Heinrich Blanckenhagen veebisaidil "BBLD - Baltisches biografisches Lexikon digital" Rigasche Stadtblätter. Nr 46. 17. November 1855, lk 370-2 [6].
Wilhelm von Blanckenhagen

Wilhelm von Blanckenhagen (10. aprill (vkj) 1761 Riia − 12. juuni (vkj) 1840 Allaži) oli põllumees ja mõisaomanik. Ta oli Riia kaupmehe Peter Heinrich Blanckenhageni (1723−1794) ja tema abikaasa Eva Maria Grote (1742−1786) poeg. Õppis Leipzigi ülikoolis. Kodumaale naasnult tegutses ta Riias esialgu kohtusekretärina, hiljem Riia kriminaalkohtupalati assessorina. 21. augustil (ukj 1. septembril) 1794. aastal omandas koos ema ja vendade Johann Christophi (1764–1816) ja Peter Heinrichiga (1765–1802) Püha Rooma keisrilt aadlitiitli ja võeti järgmisel aastal tänutäheks isa teenete eest Liivimaa rüütelkonna matriklisse (nr 231). 1803−1806 oli Liivimaa Maakrediidiseltsi ülemdirektsiooninõunik. 1806. aastal teenis Liivimaa maamiilitsa ülema adjutandina. Tõusis kolleegiuminõuniku teenistusastmeni. Elas seejärel oma Riia kreisi Allaži kihelkonna Allaži mõisas. Teda autasustati Püha Anna II klassi ordeniga. 1796. aastal valiti Wilhelm tema isa Peter Heinrichi initsiatiivil asutatud Liivimaa Üldkasuliku ja Ökonoomilise Sotsieteedi tegevliikmeks. Aastatel 1807−1818 oli ta sotsieteedi varahoidja. 1810. aasta suve ja sügisel elas perekond Itaalias Roomas, kus andis Roomas kunstnikele mitmeid tellimusi ja tegi suuremaid oste. 1820. aastal ostis Blanckenhageni professor Karl Morgenstern valiku Blanckenhageni Roomast hangitud kunstiteoseid Tartu ülikooli kogusse, see oli üldse suurim kaasaegse kunsti ost, mille ülikool on kunagi teinud. Mitmed Blanckenhageni kollektsiooni tööd olid Tartu ülikooli omanduses, maalidest näiteks Joseph Anton Kochi töid ja kaks suurt maastikku Roomas tegutsenud vene kunstnikult Fjodor Matvejevilt. Praegu asuvad need teosed siiski koos teiste Tartu ülikoolist Esimese maailmasõja ajal ära viidud kunstivaradega Venemaal Voroneži muuseumis. 1786. aastal abiellus ta Catharina Margarethe Klatzoga (1764–1846), nad said kaks poega ja neli tütart. Liivimaa Üldkasulik ja Ökonoomiline Sotsieteet Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 18 [1]. Recke, Johann Friedrich von. Napiersky, Kard Eduard. Allgemeines Schriftsteller- und Gelehrten-Lexikon der Provinzen Livland, Ehstland und Kurland. Erster Band. A-F. Mitau: Johann Friedrich Steffenhagen und Sohn, 1827, lk 184 [2]. Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 16 [3] Wilhelm von Blanckenhagen veebisaidil "BBLD - Baltisches biografisches Lexikon digital" EAA, f, 1185, n. 1, s. 1204, L 9. EAA, f. 1185, n. 1, s. 12, L 16. Polli, Kadri. Aastal 1810 Roomas. Balti kunstimetseen Wilhelm von Blanckenhagen. − Pööning. Eesti Kunstimuuseum, 2022 [4]. Recke, Johann Friedrich von. Napiersky, Kard Eduard. Allgemeines Schriftsteller- und Gelehrten-Lexikon der Provinzen Livland, Ehstland und Kurland. Erster Band. A−F. Mitau: Johann Friedrich Steffenhagen und Sohn, 1827. Lk 184-5 [5]. Wilhelm von Blanckenhagen veebisaidil "BBLD - Baltisches biografisches Lexikon digital"
The Neighbourhood

The Neighbourhood (lühendatult THE NBHD) on Ameerika rokkansambel, mis moodustati Newbury Parkis Californias 2011. aastal. Bändi kuuluvad laulja Jesse Rutherford, kitarristid Jeremy Freedman ja Zach Abels, bassist Mikey Margott ja trummar Brandon Alexander Fried. Pärast kolme EP-d ("I'm Sorry...", "The Love Collection" ja "Thank You") andis The Neighbourhood koostöös Columbia Recordsiga 23. aprillil 2013 välja oma esimese täispika albumi "I Love You". 2014. aasta novembris avaldasid nad mixtape'i "#000000 & #FFFFFF". Bändi teine album, "Wiped Out!", ilmus 2015. aasta oktoobris. The Neighbourhood announce details of debut album, I Love You, vaadatud 26.03.2013
Ratla roosa tamm

Ratla roosa tamm on surnud tamm Saaremaal Ratla puisniidul. 16–18 m kõrgune[viide?] tamm on umbes 100-aastane. Puu asub Ratla külas Kuressaare-Kuivastu maantee ääres, umbes 60 m kaugusel teest. 2014. aastal värviti kuivanud tamm Arboristide Koja eestvõttel roosaks, et juhtida tähelepanu loomuliku võraga puu ilule. Samuti sooviti tekitada efektset nähtust maantee ääres. Heidi Hanso (02.09.2014). "Saaremaa uus vaatamisväärsus – Ratla roosa tamm". Originaali arhiivikoopia seisuga 8.11.2017. Vaadatud 02.11.2017. Margus Muld. Saaremaal demonstreerib roosa puu loodusliku võra ilu err.ee, 30. august 2014. Ratla Roosa Tamm
Martin Tammemägi

Martin Carl Tammemägi (sündinud 1948) on eesti päritolu Kanada meditsiiniteadlane, Brocki ülikooli epidemioloogiaprofessor. Ta on välja töötanud kopsuvähki haigestumise riski mudeli. 2021. aasta seisuga on ta Brocki ülikooli emeriitprofessor. 2015 Research Excellence Award in the Faculty of Applied Health Sciences https://brocku.ca/applied-health-sciences/health-sciences/faculty-research/faculty-directory/martin-c-tammemagi-phd/#activities Eesti juurtega teadlase loodud kopsuvähi ennustusmudel näitab välismaal häid tulemusi, EPL, 8. november 2017 https://brocku.ca/news/28097
Nicolas Hulot

Nicolas Hulot (sündinud 30. aprillil 1955 Lille'is) on Prantsusmaa fotograaf, ajakirjanik, teleprodutsent, ökoloog ja poliitik. Ta oli 17. maist 2017 kuni 29. augustini 2018 Prantsusmaa keskkonnaminister. Ta sündis aastal 1955 Lille'is. Ta lõpetas Saint-Jean-de-Passy lütseumi. Lütseumi lõpetamise järel asus ta tööle fotograafina. Ta sai 17. mail 2017 Prantsusmaa keskkonnaministriks Édouard Philippe'i esimeses valitsuses, 21. juunil 2017 jätkas ta samas ametis Édouard Philippe'i teises valitsuses.
83 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 100. aastad eKr | 90. aastad eKr | 80. aastad eKr | 70. aastad eKr | 60. aastad eKr | ► ◄◄ | ◄ | 86 eKr | 85 eKr | 84 eKr | 83 eKr | 82 eKr | 81 eKr | 80 eKr | ► | ►► 83. aasta eKr ehk ab urbe condita DCLXXI (671). Sulla saabus Itaaliasse 40 000 sõduri ja 1600 sõjalaevaga. ... Philipp I Philadelphos, Seleukiidide riigi kuningas
84 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 100. aastad eKr | 90. aastad eKr | 80. aastad eKr | 70. aastad eKr | 60. aastad eKr | ► ◄◄ | ◄ | 87 eKr | 86 eKr | 85 eKr | 84 eKr | 83 eKr | 82 eKr | 81 eKr | ► | ►► 84. aasta eKr ehk ab urbe condita DCLXX (670). ... Catullus, rooma luuletaja (arvatav sünniaeg) Antiochos XII, Seleukiidide riigi kuningas
85 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 100. aastad eKr | 90. aastad eKr | 80. aastad eKr | 70. aastad eKr | 60. aastad eKr | ► ◄◄ | ◄ | 88 eKr | 87 eKr | 86 eKr | 85 eKr | 84 eKr | 83 eKr | 82 eKr | ► | ►► 85. aasta eKr ehk ab urbe condita DCLXIX (669). Roomlased võitsid Sulla juhtimisel Orchomenose lahingus Pontose vägesid. Tiberius Claudius Nero, Rooma poliitik Gaius Julius Caesar vanem, Rooma senaator, Julius Caesari isa
86 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 100. aastad eKr | 90. aastad eKr | 80. aastad eKr | 70. aastad eKr | 60. aastad eKr | ► ◄◄ | ◄ | 89 eKr | 88 eKr | 87 eKr | 86 eKr | 85 eKr | 84 eKr | 83 eKr | ► | ►► 86. aasta eKr ehk ab urbe condita DCLXVIII (668). Roomlased vallutasid Sulla juhtimisel Ateena ja kukutasid türann Aristioni. Sallustius, Rooma ajaloolane Gaius Marius, Rooma riigimees ja sõjaväelane
80. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 2. sajand eKr | 1. sajand eKr | 1. sajand | ► ◄ | 110. aastad eKr | 100. aastad eKr | 90. aastad eKr | 80. aastad eKr | 70. aastad eKr | 60. aastad eKr | 50. aastad eKr | ► 89 eKr | 88 eKr | 87 eKr | 86 eKr | 85 eKr | 84 eKr | 83 eKr | 82 eKr | 81 eKr | 80 eKr 80. aastad eKr olid aastad 89 eKr kuni 80 eKr. Mithridatese sõjad: Esimene Mithridatese sõda ja Teine Mithridatese sõda Sulla
Laura Flessel-Colovic

Laura Flessel-Colovic (sündinud 6. novembril 1972 Pointe-à-Pitre'is) on Guadeloupe'is sündinud Prantsusmaa epeevehkleja ja poliitik. Vehklejana on ta kahekordne olümpiavõitja ja viie olümpiamedali omanik. Poliitikuna oli ta 17. maist 2017 kuni 4. septembrini 2018 Prantsusmaa spordiminister. Ta sündis aastal 1972 Pointe-à-Pitre'is Guadeloupe'is, kus ta tegi vehklemise alal oma esimesed sammud. Aastal 1990 asus ta elama Prantsusmaale. Ta sai 17. mail 2017 Prantsusmaa spordiministriks Édouard Philippe'i esimeses valitsuses, 21. juunil 2017 jätkas ta samas ametis Édouard Philippe'i teises valitsuses. Spordiministrina tegutses ta 4. septembrini 2018. Ta on aastast 1996 abielus spordiajakirjanik Denis Coloviciga. Ta on ühe lapse ema.
George Windsor, St. Andrewsi krahv

George Windsor, St. Andrewsi krahv (George Philip Nicholas Windsor) (sündinud 26. juunil 1962) on Kenti krahvi ja krahvinna vanim laps ning ainus poeg. Tiitli "St. Andrewsi krahv" päris ta isalt ning kannab seda kui Kenti krahvkonna pärija. 9. jaanuaril 1988 abiellus George Sylvana Palma Tomaselliga Edinburghis. Kuna naine on katoliiklane, eemaldati George Windsor Briti troonipärimisjärjekorrast, kuid tema tütar Amelia kuulub sinna. 2013. aasta kroonipärimisseaduse alusel taastati ka tema enda koht troonipärimisjärjekorras ja ta on seal 2022. aasta detsembri seisuga 41. kohal. Krahvil ja krahvinnal on kolm last: Edward Windsor, lord Downpatrick Leedi Marina-Charlotte Windsor Leedi Amelia Windsor Prints on heategevusorganisatsiooni SOS Children's Villages UK ('Suurbritannia SOS-lastekülad') usaldusisik.
Sylvana, St. Andrewsi krahvinna

Sylvana Palma Windsor, St. Andrewsi krahvinna (Sylvana Palma Tomaselli) (sündinud 28. mail 1957 Placentias Kanadas) on George Windsori, Kenti hertsogi vanema poja abikaasa. Ta sündis Placentias Kanadas Maximilian Karl Tomaselli ja Josiane Preschezi tütrena 28. mail 1957. 25. detsembril 1977 abiellus ta Vancouveris John Paul Jonesiga; nad lahutasid abielu 1981. 9. jaanuaril 1988 abiellus ta Edinburghis George Windsoriga. Et Sylvana on katoliiklane, kaotas tema vastne abikaasa George Windsor oma koha Briti troonipärimisjärjekorras. Lordil ja leedil on kolm last: Edward Windsor, lord Downpatrick Leedi Marina-Charlotte Windsor Leedi Amelia Windsor Kõik lapsed kuulusid sünnijärgselt troonipärimisjärjekorda, kuid Edward liitus 2003 katoliku kirikuga ning kaotas seetõttu oma koha. Leedi St. Andrews on Cambridge'i ülikoolis ajaloo ning sotsiaalteaduste ja politoloogia õppejõud.
Elgula

Elgula on eesti perekonnanimi. Nimede eestistamisel määrati Elgula uueks perekonnanimeks isikutele, kelle varasem perekonnanimi oli Ähka (Ehka). Jaan Elgula (sündinud 1962), eesti muusik
Pidula veskitiik

Pidula veskitiik on paisjärv Saare maakonnas Saaremaa vallas Kallaste küla territooriumil. Veskitiik tekkis 1803. aastal, mil Pidula ojale rajati Pidula mõisa vesiveski tarbeks pais. Odalätsi allikatest pärit puhas vesi muudab tiigi vee läbipaistvaks. Pidula veskitiik keskkonnaportaalis "Pidula forell". Originaali arhiivikoopia seisuga 29. september 2017. Vaadatud 4. detsembril 2017.
Andrei Kostin

Andrei Kostin (kunstnik) Andrei Kostin (pankur)
87 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 100. aastad eKr | 90. aastad eKr | 80. aastad eKr | 70. aastad eKr | 60. aastad eKr | ► ◄◄ | ◄ | 90 eKr | 89 eKr | 88 eKr | 87 eKr | 86 eKr | 85 eKr | 84 eKr | ► | ►► 87. aasta eKr ehk ab urbe condita DCLXVII (667). Lucius Cornelius Cinna valiti Rooma konsuliks. ... Han Wudi, Hiina Hani dünastia keiser Lucius Cornelius Merula, Rooma poliitik ja preester
Andrei Kostin (pankur)

Andrei Leonidovitš Kostin (vene keeles Андрей Леонидович Костин; sündinud 21. septembril 1956 Moskvas) on vene ettevõtja. Ta õppis Moskva Riikliku Ülikoolis, hiljem töötas NSV Liidu Välisministeeriumis. Alates 2002. aastast töötab ta VTB Panga presidendina. Andrey Leonidovich Kostin (bloomberg.com)
88 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 100. aastad eKr | 90. aastad eKr | 80. aastad eKr | 70. aastad eKr | 60. aastad eKr | ► ◄◄ | ◄ | 91 eKr | 90 eKr | 89 eKr | 88 eKr | 87 eKr | 86 eKr | 85 eKr | ► | ►► 88. aasta eKr ehk ab urbe condita DCLXVI (666). Rooma võiduga lõppes Liitlassõda. Algas Sulla esimene kodusõda. Pontose kuningas Mithridates VI tungis Kreekasse. Gaius Claudius Marcellus, rooma poliitik Publius Sulpicius Rufus, Rooma oraator ja poliitik Ptolemaios X, Egiptuse kuningas Li Guangli, Hiina Hani dünastia kindral
Edward Windsor, lord Downpatrick

Edward Windsor, lord Downpatrick (Edward Edmund Maximilian George Windsor) (sündinud 2. detsembril 1988) on St. Andrewsi krahvi ja krahvinna ainus poeg. Tema isa on Kenti krahvi ja krahvinna vanem poeg. Tal on ka kaks nooremat õde: leedi Marina-Charlotte Windsor ja leedi Amelia Windsor. Lord Downpatrick on oma isa järel Kenti krahvkonna pärija ning selle tõttu kannab lord Downpatricku tiitlit. Oma vanaema eeskuju järgides liitus Edward 2003. aastal katoliku kirikuga ning eemaldati seetõttu troonipärimisjärjekorrast. Kuna ka Edwardi ema on katoliiklane, ei kuulu ka tema isa troonipärimisjärjekorda.
89 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 100. aastad eKr | 90. aastad eKr | 80. aastad eKr | 70. aastad eKr | 60. aastad eKr | ► ◄◄ | ◄ | 92 eKr | 91 eKr | 90 eKr | 89 eKr | 88 eKr | 87 eKr | 86 eKr | ► | ►► 89. aasta eKr ehk ab urbe condita DCLXV (665). Liitlassõda: Fucino järve lahingus Rooma ja mässuliste vahel hukkus Rooma konsul Lucius Porcius Cato. ... Lucius Porcius Cato, Rooma kindral ja poliitik Titus Didius, Rooma kindral ja poliitik
Ksenija Rappoport

Ksenija Rappoport (vene Ксения Александровна Раппопорт; sündinud 25. märtsil 1974 Leningradis) on Vene näitleja. Venemaa Föderatsiooni rahvakunstnik (2015).
Triinu Jalg

Triinu Jalg (sündinud 22. juunil 2005) on Eesti kabetaja, juunioride maailmameister (2022). Jalg on pärit Palamuselt ja õpib Tartus Jaan Poska Gümnaasiumis. Ta esindas Eestit 2017. aasta naiste maailmameistrivõistlustel rahvusvahelises kabes. 2018. aastal Kranevos peetud IDF-i Euroopa meistrivõistlustel vene kabes võitis ta minikadettide vanuseklassis kolm pronksmedalit (klassika, kiir ja välk) . Ka ta vanem õde Merilii Jalg mängib kabet. 2022. aasta novembris toimusid Türgis Antalyas noorte maailmameistrivõistlused rahvusvahelises kabes, kus Jalg võitis juunioride (U19) arvestuses välkkabe ajakontrolliga turniiril esikoha ja tuli juunioride maailmameistriks. "Poska gümnaasiumis õpib maailmameister" Tartu Postimees, 18. november 2022 Молодежное первенство Европы 2018
Marina-Charlotte Windsor

Leedi Marina-Charlotte Windsor (Marina-Charlotte Alexandra Katherine Helen Windsor) (sündinud 30. septembril 1992 Cambridge'is) on St. Andrewsi krahvi ja krahvinna teine laps ning vanem tütar. Tal on vanem vend Edward ja noorem õde Amelia. Ta sündis Cambridge'is Rosie haiglas ning on nime saanud oma vanavanaema Marina järgi. Ta oli 2008. aastal Briti troonipärilusjärjestuses 25. kohal, kuid eemaldati järjestusest, sest ta pöördus roomakatoliku usku, nagu tema isa ja vend olid varem teinud.
Merilii Jalg

Merilii Jalg (sündinud 20. septembril 2001 Jõgeval) on Eesti kabetaja. Ta esindas Eestit 2017. aasta naiste maailmameistrivõistlustel rahvusvahelises kabes. 2018. aastal võitis ta Eesti naiste meistrivõistlused nii rahvusvahelises kui ka vene kabes. Tema noorem õde Triinu Jalg mängib samuti kabet.[viide?] http://www.kabeliit.ee/turniirid/t416/cross_table_acc_places&5.html http://www.kabeliit.ee/turniirid/t409/cross_table_acc_places&5.html Biograafia ESBL-is